HDFC AMCએ આઈપીઓ માટેના રેડ હેરિંગ પ્રોસ્પેક્ટસમાં લખ્યું છે કે તે ૭.૨ લાખ શેર ડિસ્ટ્રિબ્યુટર્સ માટે રિઝર્વ રાખી શકે છે. તેના આ નિર્ણયની ટીકા થઈ હતી કારણ કે આમ કરવાથી ડિસ્ટ્રિપ્યુટર્સની નિષ્પક્ષ રીતે ક્લાયન્ટ્સને સલાહ આપવાની ક્ષમતા જ શંકાના ઘેરમાં આવી જશે તેવો મત વ્યક્ત થયો હતો. તેને પગલે સેબીએ પ્રી-આઈપીઓ પ્લેસમેન્ટ રદ કરી દેવા ફંડ હાઉસને આદેશ કર્યો હતો. એચડીએફસી એએમસી એ એચડીએફસી અને સ્ટાન્ડર્ડ લાઈફ ઈન્વેસ્ટમેન્ટ વચ્ચે સંયુક્ત સાહસ તરીકે કામ કરે છે. તેને સેબીએ ગત બાવીસમી જૂને આઈપીઓ માટે મંજૂરી આપી દીધી છે. આઈપીઓ અંતર્ગત તે ૨.૫૪ કરોડ ઈક્વિટી શેર ઓફર કરશે. તેમાં એચડીએફસી ૮૫.૯૨ લાખ શેર અને સ્ટાન્ડર્ડ લાઈપ ૧.૬૮ કરોડ શેર ઓફર ફોર સેલ અંતર્ગત ઓફર કરશે. નેટ ઓફર ૨.૨૧ કરોડ ઈક્વિટી શેર માટેની છે. એચડીએફસી એએમસીના કર્મચારીઓ માટે ૩.૨૦ લાખ શેર અને એચડીએફસીના કર્મચારીઓ માટે ૨૪ લાખ શેર રિઝર્વ રાખવામાં આવ્યા છે.